pythainlp/thai-wiki-dataset-v4 huggingface dataset:
007 พยัคฆ์ร้ายเหนือเมฆ

007 พยัคฆ์ร้ายเหนือเมฆ  เป็นภาพยนตร์แนวสายลับฉายเมื่อปี ค.ศ. 1979 เป็นภาพยนตร์เรื่องที่สิบเอ็ดใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สี่ ร่วมกับ โลอิส ไชล์ส, ไมเคิล ลอนสเดล, ริชาร์ด คีลและกูริน คลีรี เป็นการกำกับภาพยนตร์บอนด์ครั้งที่สามและครั้งสุดท้ายของ ลูอิส กิลเบิร์ต ในภาพยนตร์ บอนด์สืบสวนการขโมยกระสวยอวกาศ เขาได้ไปพบกับฮิวโก แดรกซ์ เจ้าของบริษัทผลิตกระสวยอวกาศ และ ดร. ฮอลลี กูดเฮด นักวิทยาศาสตร์อวกาศ บอนด์ติดตามเบาะแสจากแคลิฟอร์เนียไปถึงเวนิซ, รีโอเดจาเนโร, ป่าดิบชื้นแอมะซอนและในอวกาศ ที่นั่นบอนด์ได้หยุดยั้งแผนที่จะกวาดล้างประชากรโลกและสร้างมนุษยชาติขึ้นมาใหม่ด้วยชนชาติปกครอง
เรื่องย่อ.
เจมส์ บอนด์ (Roger Moore) จะถูกส่งไปสืบสวนเรื่องผู้ก่อการร้ายลึกลับที่ขโมยกระสวยอวกาศ ทำให้บอนด์สืบสาวตัวไปถึงฮิวโก้ แดร็กซ์ (Michael Lonsdale) เจ้าของกิจการผลิตชิ้นส่วนกระสวยอวกาศ และพบกับ ดร.หญิง ฮอลลี่ กู๊ดเฮด (Lois Chiles) นักวิทยาศาสตร์วิจัยด้านอวกาศ ซึ่งเธอก็เป็น CIA มาสืบเรื่องราวของแดร็กซ์ด้วยเช่นกัน บอนด์ได้แกะรอยไปตามสถานที่ต่างๆ ได้แก่ รัฐแคลิฟอร์เนีย เวนิส อิตาลี รีโอเดจาเนโร และป่าอะเมซอน และท้ายที่สุดในอวกาศ ซึ่งเป็นที่ๆ อยู่ของเผ่าพันธุ์มนุษย์รุ่นใหม่ก่อนที่แดร็กซ์จะฆ่าล้างเผ่าพันธุ์มนุษย์บนโลก
เจ้าคณะภาค

เจ้าคณะภาค เป็นตำแหน่งพระสังฆาธิการ ระดับปกครองรองลงมาจากเจ้าคณะใหญ่ แต่งตั้งโดยพระมหากษัตริย์ทรงมีพระราชดำริ หรือโดยคำแนะนำของสมเด็จพระสังฆราช และสมเด็จพระสังฆราชจะทรงมีพระบัญชาแต่งตั้งอนุวัตรตามพระราชดำรินั้น โดยผ่านมติการเห็นชอบของมหาเถรสมาคม มีอำนาจหน้าที่การปกครองตามพระราชบัญญัติคณะสงฆ์และกฎมหาเถรสมาคม ในเขตภาคกลุ่มจังหวัดของตน
เจ้าคณะภาค คือ พระสังฆาธิการผู้ปกครองคณะสงฆ์ระดับภาค
อำนาจหน้าที่.
ข้อ 10 แห่งกฎมหาเถรสมาคม ฉบับที่ 23 (พ.ศ. 2541) ว่าด้วยระเบียบการปกครองคณะสงฆ์ กำหนดให้เจ้าคณะภาคมีอำนาจหน้าที่การปกครองคณะสงฆ์ในเขตภาคของตน ดังนี้
คุณสมบัติ.
ข้อ 6 แห่งกฎมหาเถรสมาคม ฉบับที่ 24 (พ.ศ. 2541) ว่าด้วยการแต่งตั้งถอดถอนพระสังฆาธิการ กำหนดให้พระภิกษุผู้จะดำรงตำแหน่งปกครองคณะสงฆ์ต้องมีคุณสมบัติทั่วไป ดังต่อไปนี้
และในข้อ 10 ได้กำหนดให้พระภิกษุผู้จะดำรงตำแหน่งเจ้าคณะภาค ต้องมีคุณสมบัติโดยเฉพาะอีกส่วนหนึ่ง ดังนี้
การแต่งตั้งและถอดถอน.
การแต่งตั้ง.
เมื่อได้ดําเนินการตามกฎมหาเถรสมาคมแล้ว ให้เสนอ
มหาเถรสมาคมพิจารณา จากนั้นให้สมเด็จพระสังฆราชในฐานะประธานกรรมการมหาเถรสมาคมเสนอไปยังราชเลขานุการในพระองค์ เพื่อนําความกราบบังคมทูลพระกรุณาทรงทราบฝ่าละอองธุลีพระบาท เมื่อมีพระราชดําริ
เป็นประการใด (โดยอาจต่างไปจากมติมหาเถรสมาคม) ให้มหาเถรสมาคมมีมติให้มีพระบัญชาตั้งตามพระราชดํารินั้น แล้วให้เลขาธิการมหาเถรสมาคมรายงานนายกรัฐมนตรีเพื่อทราบต่อไป
การถอดถอน.
เมื่อได้ดําเนินการตามกฎมหาเถรสมาคมแล้ว ให้เสนอมหาเถรสมาคมพิจารณา จากนั้นให้สมเด็จพระสังฆราชในฐานะประธานกรรมการมหาเถรสมาคมเสนอไปยัง
ราชเลขานุการในพระองค์เพื่อนําความกราบบังคมทูลพระกรุณาทรงทราบฝ่าละอองธุลีพระบาท เมื่อมีพระราชดําริเป็นประการใด ให้มหาเถรสมาคมมีมติเห็นชอบโดยอนุวัตตามพระราชดํารินั้น แล้วจึงจะดําเนินการต่อไปได้ และให้เลขาธิการมหาเถรสมาคมรายงานนายกรัฐมนตรีเพื่อทราบต่อไป
เขตปกครอง.
การแบ่งเขตปกครองภาค.
ตามข้อ 4 แห่งกฎมหาเถรสมาคม ฉบับที่ 14 (พ.ศ. 2535) ว่าด้วยอำนาจและเขตปกครองคณะสงฆ์ส่วนภูมิภาค กำหนดให้มีจำนวนภาค 18 ภาค และให้รวมเขตปกครองจังหวัดต่าง ๆ เป็นเขตปกครองภาค ดังต่อไปนี้
การรวมเขตภาคในคณะธรรมยุต.
ในคณะธรรมยุตกำหนดให้เขตภาคบางเขตอยู่ใต้การปกครองของเจ้าคณะภาครูปเดียวกัน ดังนี้
พระราชาคณะ

พระราชาคณะ หมายถึงพระภิกษุที่ได้รับสถาปนาหรือแต่งตั้งให้มีสมณศักดิ์ตั้งแต่ชั้นสามัญจนถึงชั้นสมเด็จพระราชาคณะ ในสมัยกรุงศรีอยุธยาเรียกว่า พระสังฆราชาคณะ หมายความว่าเจ้าคณะผู้ปกครองสงฆ์ ต่อมาในสมักรุงรัตนโกสินทร์เปลี่ยนเป็นพระราชาคณะ ความหมายยังคงเดิม มีคำนำหน้าราชทินนามว่าพระ แต่ภาษาชาวบ้านเรียกกันว่าเจ้าคุณหรือ ท่านเจ้าคุณ ถ้าเป็นสมเด็จพระราชาคณะเรียกว่า ท่านเจ้าประคุณ แยกเป็นลำดับ ดังนี้
พระราชาคณะสามารถแต่งตั้งฐานานุกรมได้ ตามจำนวนที่ระบุไว้ในสัญญาบัตร ยกเว้นพระราชาคณะชั้นสามัญ สามารถแต่งตั้งฐานานุกรมได้ 3 ตำแหน่ง พระปลัด, พระสมุห์, พระใบฎีกา ไม่มีระบุไว้ในสัญญาบัตรพระราชาคณะแต่สามารถแต่งตั้งได้เป็นขนบธรรมเนียมปฏิบัติมาอย่างยาวนาน
หอก

หอก เป็นอาวุธชนิดหนึ่ง ซึ่งใช้มาแต่โบราณในหลายพื้นที่ของโลก
หอกในยุคโบราณ.
ในยุคแรก ๆ พบหอกเป็นเพียงไม้แหลม ต่อมา พบหอกส่วนมากเป็นหินปลายแหลมนำมาผูกติดกับท่อนไม้ ซึ่งจะพบในยุคหินเก่า ในขณะที่ในยุคหินใหม่นั้นจะมีการเหลาปลายหอกให้แหลมขึ้น ใช้ในการล่าสัตว์ต่าง ๆ เป็นส่วนใหญ่
หอกในสงครามมีหลายแบบ และใช้กันมากอย่างแพร่หลาย มีลักษณะคล้ายกับทวนแต่หอกจะมีความยาวด้ามจับสั้นกว่า และใช้ต่อสู้กันบนภาคพื้นดิน หอกนั้นมีหลายแบบ เช่น หัวหอกแบบกางเขน หัวหอกแบบ L
หัวหอกแบบกางเขน เรียกกันแบบสั้น ๆ ว่า หอกกางเขน มีลักษณะหัวหอกคล้ายสัญลักษณ์กางเขน เป็นอาวุธที่มีอณุภาพสูงกว่าหัวหอกแบบธรรมดามาก ทำให้มีประโยชน์มากในการรบ เพราะจุดเสียเปรียบของอาวุธประเภทหอกก็คือ หากใช้การโจมตีโดยการแทง จะสร้างบาดแผลกับคู่ต่อสู้ได้น้อยมาก หรือเพียงคู่ต่อสู้ปัดเบี่ยงการโจมตีได้เพียงเล็กน้อยก็ไม่สามารถทำอันตรายใดๆได้แล้ว จึงมีการพัฒนาหัวหอกแบบใหม่โดยการทำหัวหอกให้เป็นรูปสัญลักษณ์กางเขน ซึ่งทำให้สามารถสร้างบาดแผลหรือความเสียหายได้มาก เพราะส่วนที่เพิ่มเติมเข้ามานั้นมีความคมพอๆกับมีด ทำให้สามารถแทงและสร้างบาดแผลได้มากมาย เช่นการแทงโดยใช้หอก การแทงโดยใช้คมหอกกางเขน (ส่วนที่เพิ่มเข้ามา) หรือแม้แต่การใช้คมหอกกางเขนเชือดเฉือนศัตรู รับคมดาบของศัตรู เป็นต้น
ส่วนหัวหอกแบบ L มีลักษณะใกล้เคียงกับหอกกางเขน เพียงแต่ตัดส่วนคมด้านหนึ่งออกเท่านั้น แต่ส่วนเรื่องการใช้งานนั้นก็ไม่ต่างกันเท่าไหร่นัก
นักธรรมชั้นเอก

นักธรรมชั้นเอก (ชื่อย่อ น.ธ.เอก) เป็นระดับการศึกษาพุทธศาสนาในประเทศไทย แผนกธรรม โดยเป็นระดับปริญญาตรีของการศึกษาพระสงฆ์ สามเณรในประเทศไทย แบ่งชั้นเรียนออกเป็น 3 ชั้น คือ นักธรรมชั้นตรี นักธรรมชั้นโท และนักธรรมชั้นเอก ทั้ง 3 ชั้นนี้เป็นการศึกษาสำหรับฝ่ายพระภิกษุสามเณรโดยเฉพาะ
เปรียญธรรม

เปรียญธรรม หรือ ประโยค หมายถึงระดับชั้นการศึกษาพระปริยัติธรรมแผนกบาลีของคณะสงฆ์ไทย มี 9 ชั้น 8 ระดับ แบ่งเป็นชั้นประโยค 1-2 (ระดับที่ 1 ใช้เวลาเรียน 1-2 ปี) และระดับเปรียญ (ป.ธ. 3-9) (7 ระดับ) รวม 8 ระดับ
เปรียญตรี.
มี 3 ชั้น คือ ประโยค 1-2, ป.ธ.3 ผู้ที่สอบได้ตั้งแต่ชั้น ป.ธ.3 ขึ้นไป ถ้าเป็นพระภิกษุจะมีคำนำหน้าชื่อว่า พระมหา ถ้าเป็นสามเณรจะมีคำว่า เปรียญ ต่อท้ายนามสกุล
เปรียญโท.
มี 3 ชั้น คือ ป.ธ.4, ป.ธ.5, ป.ธ.6 
เปรียญเอก.
มี 3 ชั้น คือ ป.ธ.7, ป.ธ.8, ป.ธ.9
การเทียบวุฒิกับทางโลก.
ระดับปริญญาตามที่กล่าวมา คือ ปริญญาตรี ปริญญาโท และปริญญาเอก นั้นยังไม่มีกฎหมายรองรับ 
ข้อเท็จจริง.
สิ่งที่แสดงเบื้องต้นเกี่ยวกับ "การเทียบวุฒิกับทางโลก" นั้น จำเป็นต้องมีกฎหมายของไทยรองรับตามกฎหมาย พระราชบัญญัติ กำหนดวิทยฐานะผู้สำเร็จวิชาการพระพุทธศาสนา พ.ศ. 2527
พระบาทสมเด็จพระปรมินทรมหาภูมิพลอดุลยเดช มีพระบรมราช โองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการกำหนดวิทยฐานะผู้สำเร็จ วิชาการพระพุทธศาสนา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดย คำแนะนำและยินยอมของรัฐสภา ดังต่อไปนี้
หมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่พระภิกษุ สามเณรซึ่งได้ศึกษาและสอบไล่ได้เปรียญเก้าประโยคตามหลักสูตรพระปริยัติธรรม แผนกธรรมและแผนกบาลีสนามหลวงของคณะสงฆ์ ปริญญาศาสนศาสตรบัณฑิต ตามหลักสูตรปริญญาศาสนศาสตรบัณฑิตของสภาการศึกษามหามกุฎราชวิทยาลัย ในพระบรมราชูปถัมภ์ หรือปริญญาพุทธศาสตรบัณฑิตตามหลักสูตรปริญญาพุทธศาสตร บัณฑิตของมหาจุฬาลงกรณราชวิทยาลัยในพระบรมราชูปถัมภ์ มีความรู้ความ สามารถและประสบการณ์เทียบขั้นบัณฑิตด้านสังคมศาสตร์ของมหาวิทยาลัย ฝ่ายอาณาจักร สมควรกำหนดวิทยฐานะผู้สำเร็จการศึกษาจากหลักสูตร ทั้งสามนี้ให้สูงเท่ากับปริญญาตรีของมหาวิทยาลัยฝ่ายอาณาจักร จึงจำเป็น ต้องตราพระราชบัญญัตินี้
พระราชบัญญัติกำหนดวิทยฐานะผู้สำเร็จวิชาการพระพุทธศาสนา (ฉบับที่ 2) พ.ศ. 2540
หมายเหตุ:- เหตุผลในการประกาศใช้พระราชบัญญัติฉบับนี้ คือ เนื่องจาก ได้มีการตราพระราชบัญญัติจัดตั้งมหาวิทยาลัยมหามกุฎราชวิทยาลัยและ พระราชบัญญัติจัดตั้งมหาวิทยาลัยมหาจุฬาลงกรณราชวิทยาลัย เพื่อดำเนินงาน ด้านการศึกษาวิชาการพระพุทธศาสนาตามหลักสูตรปริญญาศาสนศาสตร์บัณฑิต และพุทธศาสตรบัณฑิตขึ้นโดยเฉพาะแล้ว สมควรแก้ไขเพิ่มเติมบทบัญญัติใน พระราชบัญญัติกำหนดวิทยฐานะผู้สำเร็จวิชาการพระพุทธศาสนา พ.ศ. 2527 ในส่วนที่เกี่ยวกับการศึกษาวิชาการพระพุทธศาสนาตามหลักสูตรปริญญา ศาสนศาสตรบัณฑิตและพระพุทธศาสตรบัณฑิต ตลอดจนองค์ประกอบของ คณะกรรมการการศึกษาของคณะสงฆ์ ให้เหมาะสมและสอดคล้องกับหลักการ ในการจัดตั้งมหาวิทยาลัยดังกล่าว จึงจำเป็นต้องตราพระราชบัญญัตินี้ [รก.2541/51ก/1/1 ตุลาคม 2540]
เนื่องจากมีการตรา พระราชบัญญัติการศึกษาพระปริยัติธรรม พ.ศ. 2562
โทนี มอนตานา

โทนี มอนตานา  เป็นตัวละครจากหนังเรื่อง สการ์เฟซ (Scarface) ภาพยนตร์ในปี 1983 โดยเป็นราชาพ่อค้ายาเสพติดจากคิวบา ซึ่งแสดงโดย อัล ปาชิโน และโทนีเป็นตัวละครจากวิดีโอเกม Scarface: The World is Yours วิดีโอเกมในปี 2006 ให้เสียงโทนี มอนตานา โดย อังเดร โซกรีซโซ
ประวัติ.
โทนี มอนตานา เกิดวันที่ 14 มกราคม ค.ศ. 1940 ณ เมือง อาบานา ประเทศคิวบา ได้เข้ามาใน ไมอามีหลังจาก ติดคุกใน คิวบา มา 5 ปี จากนั้นเขาก็ถูกส่งไปค่ายกักตัว"ฟรีดอม ทาวน์"หลังจากนั้น เขาก็ พัฒนา อาณาจักรของเขาเรื่อยๆจนกลายเป็นสุดยอด พ่อค้ายาเสพติดในไมอามี
พระราชาคณะชั้นธรรม

พระราชาคณะชั้นธรรม เป็นสมณศักดิ์ของพระภิกษุในคณะสงฆ์ไทย มีศักดิ์รองลงมาจากพระราชาคณะเจ้าคณะรอง และสูงกว่าพระราชาคณะชั้นเทพ โดยมีจำนวนทั้งหมด 41 รูป โดยแบ่งเป็น 3 กลุ่มคือ
สมเด็จพระราชาคณะ

สมเด็จพระราชาคณะ เป็นสมณศักดิ์รองจากสมเด็จพระสังฆราช สูงกว่าพระราชาคณะเจ้าคณะรอง มีคำนำหน้าราชทินนามว่า "สมเด็จ" 
แต่เดิมนั้นสมเด็จพระราชาคณะเป็นตำแหน่งพระสังฆาธิการชั้นเจ้าคณะใหญ่มาตลอด จนกระทั่งมีการแยกออกมาเมื่อมีพระราชบัญญัติคณะสงฆ์ พ.ศ. 2484 ปัจจุบัน มีสมเด็จพระราชาคณะดำรงตำแหน่งเจ้าคณะใหญ่ฝ่ายมหานิกาย 4 รูป และเจ้าคณะใหญ่คณะธรรมยุต 1 รูป และทรงดำรงตำแหน่งเป็นสมเด็จพระสังฆราชด้วย
สมเด็จพระราชาคณะ ณ ปัจจุบัน มีทั้งหมด 8 รูป (ไม่รวมสมเด็จพระสังฆราช) แบ่งเป็นมหานิกาย 5 รูป และธรรมยุติกนิกาย 3 รูป ดังนี้
คำศัพท์ที่ใช้กับสมเด็จพระราชาคณะ.
คำสรรพนามที่บุคคลทั่วไปใช้แก่สมเด็จพระราชาคณะ เป็นแบบแผนแต่ก่อนมีดังนี้
กระดูกนิ้วมือ

กระดูกนิ้วมือ  เป็นกลุ่มของกระดูกที่ประกอบขึ้นเป็นแกนของนิ้วมือทั้งห้านิ้วของมนุษย์ โดยแต่ละนิ้วจะมีกระดูกนิ้วมือ 3 ท่อน คือ
ทั้งนี้ ยกเว้นนิ้วหัวแม่มือ (thumb) เท่านั้นที่จะมีเพียงกระดูกนิ้วมือท่อนต้นและท่อนปลาย ดังนั้นกระดูกนิ้วมือในมนุษย์จึงมีทั้งหมดข้างละ 14 ชิ้น
กระดูกนิ้วมือแต่ละชิ้น จะประกอบไปด้วยสามส่วน ได้แก่
เดสมอนด์ เลเวลีน

เดสมอนด์ เลเวลีน  เป็นดารานักแสดงชาวอังกฤษที่รู้จักกันมากที่สุดจากการรับบทคิว (Q) ในภาพยนตร์ชุดเจมส์ บอนด์เดอะซีรีส์ ที่ค่ายภาพยนตร์อีโอเอ็นโปรดัคชั่นส์ (EON Productions) จัดทำขึ้นเป็นจำนวนถึง 17 เรื่อง จาก 19 เรื่องที่คิวปรากฏตัวในภาพยนตร์เจมส์บอนด์เดอะซีรีส์
ประวัติ.
เดสมอนด์ เลเวลีน เกิดเมื่อวันที่ 12 กันยายน พ.ศ. 2457 เขาเริ่มเข้าสู่วงการบันเทิงอย่างเต็มตัวในพ.ศ. 2493 และต่อมาในพ.ศ. 2506 เขาก็ได้รับคัดเลือกเข้าแสดงเป็นคิว(Q) นักประดิษฐ์ของบอนด์ ในภาพยนตร์เจมส์บอนด์เรื่องที่ 2 คือ เพชฌฆาต 007 ต่อจากปีเตอร์ เบอร์ตัน ที่รับบทคิวไปได้เพียงตอนเดียว คือตอนที่ 1 พยัคฆ์ร้าย 007 แล้วเขาก็ได้รับบทคิวนี้มาทุกตอน ๆ ยกเว้นเพียงตอนพยัคฆ์มฤตยู 007 เพราะในเรื่องนั้นคิวไม่ปรากฏตัว แต่ในเรื่องถัดมาคิวก็ปรากฏตัวอีกครั้ง เดสมอนด์ก็ยังรับบทคิวอยู่เช่นเดิม และเขาก็ปรากฏตัวในภาพยนตร์เจมส์ บอนด์ทุกตอนไม่เคยขาด จนกระทั่งใน พ.ศ. 2542 หลังจากที่เจมส์บอนด์เรื่อง พยัคฆ์ร้ายดับแผนครองโลก ออกฉายเพียง 1 เดือน เขาก็ประสบอุบัติเหตุทางรถยนต์จนเสียชีวิตบนถนนสาย A27 เมื่อวันที่ 19 ธันวาคม พ.ศ. 2542
ชวเลข

ชวเลข  หมายถึง วิธีการเขียนข้อความอย่างย่อด้วยสัญลักษณ์ เพื่อเพิ่มความเร็วในการเขียนหรือการจดบันทึก เมื่อเทียบกับการเขียนปกติธรรมดาในภาษาหนึ่งๆ ขั้นตอนของการเขียนให้เป็นชวเลขเรียกว่า"การเขียนชวเลข" 
stenography มาจากภาษากรีกว่า "stenos" = แคบ, ใกล้; "graphos" = การเขียน หรือบางครั้งอาจเรียกว่า "brachygraphy" หรือ "tachygraphy"
ชวเลขนั้นมีหลากหลายรูปแบบมาก ระบบชวเลขทั่วไปมักจะมีการกำหนดสัญลักษณ์หรือคำย่อเพื่อแทนคำหรือวลีธรรมดา ซึ่งช่วยให้ผู้ฝึกฝนสามารถเขียนชวเลขได้เร็วพอๆ กับคำพูดของคน
ประวัติของชวเลข.
ชวเลขมีมาตั้งแต่สมัยโรมันโบราณ โดย มาคุส ตุลลิอุส ไทโร (Marcus Tullius Tiro) มีชีวิตระหว่าง 103–4 ปีก่อนคริสตกาล เขาเป็นทาสชาวโรมัน ต่อมาได้เป็นไทแก่ตัว ได้จดบันทึกคำพูดของ Cicero (Cicero's Speeches) ที่เป็นเจ้านายของตัวเองเรียกว่า Tironian Notes ในตอนนั้น ไทโร ได้ใช้เครื่องหมายแทนคำหรือความหมาย ทำให้มีความยากในการเขียนและจดจำ ต่อมามีการพัฒนาภาษาในการจดบันทึกทั้งในประเทศจีนและเยอรมนี และพัฒนาดัดแปลงเป็นชวเลขแบบต่าง ๆ รวมถึง ชวเลขแบบปิทแมน ซึ่งพัฒนาโดย เซอร์ ไอแซค ปิทแมน (Sir Isaac Pitman) ชาวอังกฤษ ในปี ค.ศ. 1837 และชวเลขแบบเกร็ก พัฒนาโดย จอห์น โรเบิร์ต เกร็กก์ (John Robert Gregg) ชาวอเมริกัน ในปี ค.ศ. 1888 จนกลายเป็นชวเลข 2 รูปแบบที่นิยมใช้ไปทั่วโลก
แบบของชวเลข.
แบบชวเลขมีอยู่หลายแบบ แต่มีที่นิยมอยู่ 2 แบบคือ
มิกกี เจมส์

มิกกี แลรี เจมส์-แอลดิส (Mickie Laree James-Aldis) เกิด 31 สิงหาคม ค.ศ. 1979 นักมวยปล้ำอาชีพ, นักแสดงหญิง, โมเดล และนักร้องคันทรี่ ชาวอเมริกัน ปล้ำมวยปล้ำให้กับWWEและTNA ภายใต้ชื่อ มิกกี เจมส์ (Mickie James)
ประวัติ.
มิกกีเคยได้แชมป์หญิงทั้งหมด 6 สมัย สมัยแรกได้จากทริส สตราตัส 2.ได้จากลิตา 3.ได้จากเมลินา 4.ได้จากเบท ฟีนิกซ์ ในไนท์ออฟแชมเปียนส์ มิกกีก็สามารถเอาชนะมารีสคว้าแชมป์ดีวาส์สมัยที่5 ในรอยัลรัมเบิล (2010) มิกกีได้แชมป์หญิงจากมิเชล แมคคูลเป็นสมัยที่6 ด้วยเวลาสั้นเพียง 21 วินาที, มิกกีเป็นดีวาที่มีผู้ชมชื่นชอบเยอะมาก เคยชนะการประกวดดีวาส์ฮัลโลวีนคอสตูมคอนเทสในไซเบอร์ซันเดย์ 2 ปีติดกัน (2007-2008) และมีท่าไม้ตายคือ Tornado DDT และ Mick Kick ปี 2010 มิกกีได้ลาออกจาก WWE ก่อนจะไปปล้ำให้ TNA และได้แชมป์หญิงถึง 3 สมัย ทำให้เป็นคนแรกที่ได้ทั้งแชมป์หญิง WWE, แชมป์ดีวาส์ และแชมป์หญิง TNA
มิกกีเคยปล้ำค่าย TNA ซึ่งมาในบทบาทผู้จัดการตัวแสบ แต่ถึงกระนั้นก็ไม่ประสบความสำเร็จ เธอจึงลาออกมาและได้ไปปล้ำในค่าย OVW ซึ่งเป็นค่ายพัฒนาทักษะมวยปล้ำของ WWE ก่อนเธอจะเปิดตัวในสมาคม WWE ปี 2005 โดยมาในบทผู้จัดการอีกเช่นเคย ก่อนจะแยกตัวออกมาปล้ำเดี่ยวในมาดของสาวโรคจิต ซึ่งก็ประสบความสำเร็จมาก ทำให้คนเริ่มรู้จักในตัวเธอมากขึ้น ถึงแม้บทบาทที่เธอได้รับจะขึ้นๆลงๆ แต่เธอเป็นดีวาของ WWE แถวหน้าและมีแฟนชื่นชอบเยอะพอสมควร และเมื่อปี 2010 เธอถูกปล่อยตัวจากWWE ด้วยสาเหตุจากปัญหาในเรื่องน้ำหนักของเธอที่มีแนวโน้มว่าจะเพิ่มขึ้นเรื่อยๆ, ต่อมาเธอก็มาเซ็นสัญญาอยู่กับ TNA, นอกจากนี้มิกกีได้ออกอัลบั้มเพลงคันทรี่ชื่อ Strangers & Angels
ปี 2016 มิกกีได้กลับมาปล้ำให้กับ WWE อีกครั้งโดยปล้ำในศึกของค่าย NXT ชิงแชมป์หญิง NXTกับอาซูกะ ในปี 2017-2021 ได้เซ็นสัญญากับค่ายหลัก WWE
เดย์ดรีม (อัลบั้มมารายห์ แครี)

เดย์ดรีม  เป็นอัลบั้มที่ 6 (สตูดิโออัลบั้มที่ 4) ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 3 ตุลาคม ค.ศ. 1995 โดยโคลัมเบีย เรคคอร์ดส ความแตกต่างของอัลบั้มนี้กับอัลบั้มก่อนคือเธอเพิ่มความเป็นอาร์แอนด์บี และ ฮิปฮอปมากขึ้น
Daydream เข้าชาร์ท Billboard 200 ครั้งแรกที่อันดับ 1 มียอดขาย 224,000 ในสัปดาห์แรก โดยอยู่อันดับ 1 นาน 6 สัปดาห์ และอยู่ในชาร์ท 200 อันดับ นาน 81 สัปดาห์ มียอดขายมากที่สุดในสัปดาห์ที่ 12 ด้วยยอดขาย 760,000 ชุด และสร้างสถิติด้วยยอดขายใน 1 สัปดาห์มากที่สุดสำหรับศิลปินหญิง
ทางด้านยอดขายรวม (ข้อมูลปี 2005) ขายได้ในอเมริกา 10.5 ล้านชุด และ 25 ล้านชุดทั่วโลก อัลบั้มนี้ยังขึ้นอันดับ 1 ในประเทศต่าง ๆ อย่าง ออสเตรเลีย, อังกฤษ, สวิตเซอร์แลนด์, เยอรมนี, ญี่ปุ่น และ แคนาดา
ในอัลบั้มนี้มีเพลงอันดับ 1 ในอเมริกา 3 เพลงคือ "Fantasy", "One Sweet Day" (ร้องกับ บอยซ์ ทู เม็น) และ "Always Be My Baby โดยเพลง "Fantasy" สามารถเข้าชาร์ทในสัปดาห์แรกที่อันดับ 1 ถือเป็นศิลปินหญิงคนแรกที่ทำได้ และเพลง "One Sweet Day" ก็ตอกย้ำด้วยการเข้าชาร์ทที่อันดับ 1 เช่นกันและสามารถอยู่ในชาร์ทอันดับ 1 ได้นาน 16 สัปดาห์สร้างสถิติอยู่อันดับ 1 นานที่สุดบนชาร์ทบิลบอร์ดจนทุกวันนี้ ส่วนเพลง "Always Be My Baby" ก็ขึ้นชาร์ทที่อันดับ 1 ด้วยยอดการเปิดอากาศมากที่สุดในวิทยุอเมริกาในปี 1996 
ส่วนในอังกฤษได้ออกวางขายเพลงที่ไม่ได้ออกวางขายในอเมริกาอย่างเพลง "Open Arms" (เพลงเก่าของวง Journey) เข้าชาร์ทในอังกฤษที่อันดับ 4
Daydream ถูกเสนอชื่อชิงรางวัลแกรมมี่ 6 สาขา รวมถึงสาขา Album of the Year และ Best Pop Vocal Album แต่ไม่ได้รับรางวัลใด  ๆ
กูกูดอลส์

กูกูดอลล์ส  เป็นวงดนตรีแนวอัลเทอร์เนทีฟร็อก จากเมืองบัฟฟาโล รัฐนิวยอร์ก สมาชิกปัจจุบันคือ Johnny Rzeznik (กีตาร์และร้อง) , Robby Takac (เบสและร้อง) และ Mike Malinin (กลอง) ผลงานที่เป็นที่รู้จักคือ เพลง "Iris" ซึ่งเป็นเพลงประกอบภาพยนตร์ "City of Angels" และอัลบั้ม "Dizzy Up The Girl"
ป็อป

ดนตรีป็อป หรือ เพลงป็อป ("พอปมิวสิก") เป็นประเภทของเพลงสมัยนิยมที่เกิดขึ้นในสหรัฐอเมริกาและสหราชอาณาจักรในช่วงกลางทศวรรษที่ 1950 ทั้ง "popular music" และ "pop music" มักจะใช้สลับกัน แม้ว่าในอดีตจะอธิบายถึงเพลงสมัยนิยมรวมทั้งดนตรีหลายแนว คำว่า "pop" กับ "rock" เคยมีความหมายเหมือนกันจนถึงปลายทศวรรษที่ 1960 ทั้งสองถูกจัดแยกให้มีความแตกต่างกันอย่างชัดเจน
แม้ว่าป็อปจะถูกมองว่าเป็นเพียงชาร์ตเพลง แต่ไม่ได้รวบยอดชาร์ตเพลงทั้งหมด ดนตรีป็อปมักจะผสมผสานยืมองค์ประกอบจากดนตรีแนวอื่น เช่น เออร์เบิน แดนซ์ ร็อก ละติน และคันทรี โดยมักจะเป็นองค์ประกอบหลักที่นิยามว่าเป็นดนตรีป็อป โดยทั่วไปรูปแบบพื้นฐานจะเป็นเพลงที่มีความยาวสั้นถึงปานกลาง (ใช้รูปแบบท่อนเวิร์ส-คอรัส) รวมทั้งการใช้ท่อนคอรัสซ้ำ ๆ ท่อนเมโลดี้ไพเราะ และท่อนฮุก
ดนตรีอิเล็กทรอนิกส์แดนซ์

ดนตรีอิเล็กทรอนิกส์แดนซ์  หรือเรียกว่า อีดีเอ็ม (EDM) ดนตรีคลับ (club music) ดนตรีแดนซ์ (dance music) เป็นดนตรีอิเล็กทรอนิกส์ที่เปิดในไนต์คลับ งานสังสรรค์เรฟและเทศกาล โดยทั่วไป EDM จะผลิตเพลงจากดีเจ ที่มีการใช้เครื่องดนตรีอิเล็กทรอนิกส์หรือซอฟต์แวร์ดนตรีในการทำเพลงโดยสร้างส่วนแทรกเรียกว่ามิกซ์เพลงแล้วก็ทำแทรกอื่นมาต่อ นอกจากนี้โปรดิวเซอร์เพลงมักจะเล่นคอนเสิร์ตที่มีการแสดงสดหรืองานเทศกาลที่มีการเซ็ตเครื่องดนตรีไว้ให้ ในสหราชอาณาจักรและในทวีปยุโรปจะเรียกว่า แดนซ์ 
ในช่วงปลายทศวรรษที่ 1980 และต้นทศวรรษที่ 1990 มีการเกิดขึ้นของดนตรีเรฟ การกระจายคลื่นวิทยุและการเพิ่มความสนใจในวัฒนธรรมแดนซ์ EDM ได้อยู่ในกระแสหลักในยุโรป ในช่วงกลางถึงปลายยุค 1990 แม้จะมีความสำเร็จช่วงต้นในอเมริกา แต่วัฒนธรรมดนตรีแดนซ์ได้ถูกมองว่าไม่เป็นสากล สื่อทั่วไปส่วนทางกับเพลงกระแสหลักในช่วงเวลานนั้นด้วย โดย EDM มักจะมีความเกี่ยวข้องกับวัฒนธรรมยาเสพติด รัฐบาลแต่ละรัฐและเมืองต่าง ๆ ต้องประกาศออกกฎหมายเพื่อปราบปรามและลดจำนวนวัฒนธรรมเรฟลง
ในช่วงต้นทศวรรษที่ 2010 คำว่า "electronic dance music" และ "EDM" ได้มาเป็นจุดขายให้กับวงการเพลงอเมริกา สื่อมวลชนพยายามที่จะเปลี่ยนโฉมวัฒนธรรมเรฟของอเมริกาใหม่ ถึงอย่างไรก็ตามวงการเพลงพยายามใช้คำย่อ EDM มาเป็นจุดขาย ซึ่งรวมไปถึงดนตรีแดนซ์แนวย่อยด้วย ได้แก่ เฮาส์, เทคโน, แทรนซ์, ดรัมแอนด์เบส, ดั๊บสเตป, และแนวย่อยอื่น ๆ
เอ7วี

เอ7วี (A7V) เอ7วี เป็นรถถังที่สร้างขึ้นในเยอรมันช่วงสงครามโลกครั้งที่ 1 ช่วงปี ค.ศ. 1918 มีการสั่งสร้างขึ้นมาประมาณ 100 คันหรืออาจจะน้อยกว่านั้น หนึ่งร้อยแชสซีได้รับคำสั่งในช่วงต้นปี 2460, 10 จะต้องเสร็จสิ้นในการต่อสู้กับยานเกราะหุ้มเกราะและที่เหลือเป็นcarriersberlandwagen ผู้ให้บริการขนส่งสินค้า หมายเลขที่ติดตั้งเกราะนั้นเพิ่มขึ้นเป็น 20 ต่อมาพวกมันถูกใช้งานตั้งแต่เดือนมีนาคมถึงตุลาคม 2461 และเป็นรถถังเดียวที่ผลิตโดยเยอรมนีในสงครามโลกครั้งที่หนึ่งเพื่อใช้ในการต่อสู้ 
ประวัติ.
หลังจากการปรากฏตัวของรถถังอังกฤษคันแรกในแนวรบด้านตะวันตกในเดือนกันยายนปี 1916 กระทรวงสงครามของเยอรมันได้จัดตั้งคณะกรรมการภายใต้การอุปถัมภ์ของ"Allgemeines Kriegsdepartement, Abteilung 7 Verkehrswesen"("General War Department, Section 7, Transportation"), เพื่อตรวจสอบการพัฒนารถถัง
โครงการออกแบบและสร้างรถถังเยอรมันคันแรกนั้นอยู่ภายใต้การดูแลของโจเซฟวอลเมอร์หนึ่งในนักออกแบบรถยนต์ชั้นแนวหน้าของเยอรมนี มันมีน้ำหนักประมาณ 30 ตันสามารถข้ามคูน้ำได้กว้างถึง 1.5 เมตรมีอาวุธยุทโธปกรณ์รวมทั้งปืนใหญ่ที่ด้านหน้าและด้านหลังรวมถึงปืนกลหลายกระบอกและความเร็วสูงสุดอย่างน้อย 12 กม. / ชม. เกียร์วิ่งนั้นมีพื้นฐานมาจากรถแทรกเตอร์ American Holtซึ่งคัดลอกมาจากตัวอย่างที่ยืมมาโดยกองทัพออสเตรีย หลังจากมีแผนเริ่มต้นร่วมกับกองทัพในเดือนธันวาคม พ.ศ. 2459 การออกแบบได้ขยายออกไปเป็นแชสซีสากลที่สามารถใช้เป็นฐานสำหรับทั้งรถถังและอาวุธ"Überlandwagen" ("ยานพาหนะทางบก")
ต้นแบบตัวแรกเสร็จสมบูรณ์โดยDaimler-Motoren-Gesellschaftที่ Berlin-Marienfelde และทดสอบเมื่อวันที่ 30 เมษายน ค.ศ. 1917 การจำลองไม้ของรุ่นสุดท้ายเสร็จในเดือนพฤษภาคมปี 1917 และแสดงใน Mainz พร้อมบัลลาสต์ 10 ตันเพื่อจำลองน้ำหนักของชุดเกราะ . ในระหว่างการออกแบบขั้นสุดท้ายปืนใหญ่หันหน้าไปทางด้านหลังจะถูกลบออกและจำนวนปืนกลเพิ่มขึ้นเป็นหก A7V ก่อนการผลิตครั้งแรกผลิตในเดือนกันยายน 2460 ตามด้วยรูปแบบการผลิตครั้งแรกในเดือนตุลาคม 2460 รถถังถูกมอบให้กับหน่วยจู่โจมรถถังที่ 1 และ 2 ก่อตั้งขึ้นเมื่อวันที่ 20 กันยายน 2460 แต่ละแห่งมีเจ้าหน้าที่ห้านายและทหาร 109 นาย 
การตั้งชื่อ.
ชื่อของรถถังนั้นมาจากชื่อขององค์กรหลัก"Allgemeines Kriegsdepartement, Abteilung 7 (Verkehrswesen)" (กรมสงครามทั่วไป, หมวด 7, การขนส่ง) ในเยอรมันรถถังนี้เรียกว่า"Sturmpanzerwagen" (โดยประมาณ "รถหุ้มเกราะจู่โจม")
อาวุธยุทธภัณฑ์.
A7V นั้นมีอาวุธปืนกลขนาด 7.92 มม. MG08 หกตัวและปืนใหญ่Maxim-Nordenfelt 5.7 ซม.ที่ด้านหน้า * ปืนใหญ่เหล่านี้บางส่วนเป็นปืนที่ผลิตจากอังกฤษและถูกยึดครองในช่วงแรกของสงครามในเบลเยียม คนอื่น ๆ ถูกจับในรัสเซียในปี 2461 และดูเหมือนว่าจะมีสำเนาของรัสเซีย A7V บางตัวถูกสร้างด้วยปืนกลสองกระบอกหันไปข้างหน้าแทนที่จะเป็นปืน 57 มม. ส่วนใหญ่ถูกดัดแปลงให้มีขนาด 57 มม. ก่อนเข้ารับบริการ หมายเลข 501 เข้ามามีส่วนร่วมในการกระทำที่เซนต์เควนตินก่อนที่เธอจะพอดี 57 มม.
วาลา (มิดเดิลเอิร์ธ)

วาลาร์  เป็นชื่อเรียกชนชั้นสูงในชนเผ่า ไอนัวร์ (Ainur) ในจินตนิยายของ เจ. อาร์. อาร์. โทลคีน มีกล่าวถึงอยู่มากในตำนานเรื่องซิลมาริลลิออน ชนเผ่าไอนัวร์เป็นชนเผ่าที่ถือกำเนิดมาจากพระเจ้าสูงสุดในโลกอาร์ดา คือมหาเทพอิลูวาทาร์ เป็นพวกที่ช่วยมหาเทพสร้างพิภพต่างๆ และตระเตรียมสถานที่ให้พร้อมสำหรับเหล่าบุตรแห่งอิลูวาทาร์ กล่าวคือเป็นผู้ช่วยสร้างโลกอาร์ดานั่นเอง ชาวมนุษย์มักเรียกเหล่าไอนัวร์ว่า "เทพ"
คำว่า "วาลาร์" เป็นคำภาษาเอลฟ์ หมายถึง "พลังอำนาจแห่งพิภพ" รูปคำ วาลาร์ (Valar) เป็นพหูพจน์ คำเอกพจน์คือ วาลา (Vala) 
พระนามของปวงเทพ.
ต่อไปนี้เป็นพระนามของคณะเทพวาลาร์ซึ่งเป็นที่รู้จักกันในหมู่เอลฟ์และมนุษย์ สำหรับพระนามในภาษาอื่นอาจมีที่เรียกแตกต่างออกไป เช่นเทพีเอลเบเร็ธในภาษาซินดาริน (หมายถึงเทพีวาร์ดา) หรือเทพมาฮัลในภาษาคนแคระ (หมายถึงเทพอาวเล เทพผู้สร้างคนแคระ) เป็นต้น
เบบีเฟส

เบบีเฟส หรือ เคนเนธ เบบีเฟส เอดมอนส์  เกิดเมื่อวันที่ 10 เมษายน ค.ศ. 1959 เป็นนักร้อง นักแต่งเพลง โปรดิวเซอร์เพลงชาวอเมริกัน ประสบความสำเร็จในช่วงยุค 90
ประวัติ.
เบบีเฟส ร่วมเปิดค่ายเพลงกับ Reid ในนาม LaFace Records มีศิลปินที่ได้รับความนิยมอย่าง โทนี แบรกซ์ตัน และ ทีแอลซี โดยโทนี แบรกซ์ตันได้รับรางวัลแกรมมี่สาขาศิลปินหน้าใหม่ยอดเยี่ยมในปี 1994
เขาได้เขียนเพลงและโปรดิวซ์เพลงที่ประสบความสำเร็จอย่างมากให้บอยซ์ ทู เม็นอย่างเพลง "End of the Road" และ "I'll Make Love To You" ที่ขึ้นอันดับ 1 บนบิลบอร์ดนาน 13 สัปดาห์และ 14 สัปดาห์ตามลำดับ และยังได้แต่งเพลงให้มาดอนน่าร้องในเพลง "Take a Bow" ขึ้นอันดับ 1 นาน 7 สัปดาห์ และได้ร่วมแต่งเพลงกับอีริค แคลปตัน เพลงรางวัลแกรมมี่เพลง "Change the World" 
เขายังได้เขียนเพลงและโปรดิวซ์เพลงให้ศิลปินชื่อดังอย่าง โทนี แบรกซ์ตัน, ไมเคิล แจ็กสัน, เจเน็ท แจ็คสัน‎, วิทนีย์ ฮูสตัน, ซิสโค, ดรู ฮิลล์, เซลีน ดิออน, แมรี เจ ไบลจ์, มารายห์ แครี, วาเนสซ่า วิลเลี่ยมส์, เอ็น โวค, อีริค แคลปตัน, มาดอนน่า, อารีธา แฟรงคลิน, เคน ฮิราอิ และยังได้รับรางวัลแกรมมี่ต่อเนื่องในช่วงปี 1995-1997
ไอนัวร์

ไอนัวร์ (Ainur) เป็นคำภาษาเควนยาสำหรับเรียกเหล่าชนผู้ศักดิ์สิทธิ์ในจินตนิยายเรื่อง ซิลมาริลลิออน ของ เจ. อาร์. อาร์. โทลคีน ตามตำนานว่า พวกเขาถือกำเนิดจากมหาเทพอิลูวาทาร์ ซึ่งเป็นพระเจ้าสูงสุดผู้สร้างโลก เหล่าไอนัวร์ได้ช่วยอิลูวาทาร์สร้างโลก มีรายละเอียดแสดงอยู่ในตำนานไอนูลินดาเล (Ainulindale) ซึ่งหมายถึง "มหาคีตาแห่งไอนัวร์"
เมื่อสร้างโลกอาร์ดาเสร็จ เทพไอนัวร์จำนวนหนึ่งได้เดินทางเข้ามาในโลก เพื่อดูแลและจัดการสถานที่ให้พร้อมสำหรับเหล่าบุตรแห่งอิลูวาทาร์ เทพเหล่านี้มีพลังอำนาจไม่เท่ากัน กลุ่มที่มีอำนาจมากเรียกว่า วาลาร์ กลุ่มที่มีอำนาจน้อยกว่า เรียกว่า ไมอาร์
คำว่า ไอนัวร์ (Ainur) เป็นรูปพหูพจน์ รูปเอกพจน์เรียกว่า ไอนู (Ainu)
อารีทา แฟรงคลิน

อารีทา แฟรงคลิน (25 มีนาคม ค.ศ. 1942 - 16 สิงหาคม ค.ศ. 2018) เป็นนักร้องชาวอเมริกัน ร้องเพลงสไตล์โซล อาร์แอนด์บี และ กอสเปล เธอเกิดที่เมมฟิส รัฐเทนเนสซี แต่มาโตที่ ดีทรอยต์ รัฐมิชิแกน ประเทศสหรัฐอเมริกา เธอได้รับฉายาว่า ราชินีแห่งเพลงโซล หรือบางคนก็เรียกว่า เลดี้โซล เธอได้รับรางวัลแกรมมี่มาแล้ว 18 ครั้ง (11 ครั้งจากสาขา Best Female R&B Vocal Performance) อารีธามีเพลงอันดับ 1 บนบิลบอร์ดชาร์ท 2 เพลงคือ "Respect" และ "I Knew You Were Waiting (For Me)" ที่ร่วมร้องกับจอร์จ ไมเคิล
แฟรงคลิน เสียชีวิตที่บ้านพักเมื่อ 16 สิงหาคม ค.ศ. 2018 ด้วยวัย 76 ปี สาเหตุการเสียชีวิต มีรายงานว่าจากโรคมะเร็งตับอ่อน
เอลตัน จอห์น

เซอร์ เอลตัน เฮอร์คูลีส จอห์น  เกิดเมื่อวันที่ 25 มีนาคม พ.ศ. 2490 เป็นนักร้อง นักดนตรี นักแต่งเพลง นักแสดง ชาวอังกฤษ
เอลตัน จอห์นอยู่ในวงการเพลงมานาน 4 ทศวรรษ ประสบความสำเร็จอย่างมากในช่วงยุค 70 มียอดขายรวม 550 ล้านชุด มีเพลง Top 40 ในอเมริกามากกว่า 200 เพลงรวมถึงมีอัลบั้มอันดับ 1 เจ็ดอัลบั้มติดต่อกัน มีเพลงติด Top 40 23 เพลง, มีเพลงติด Top 10 16 เพลง และเพลงอันดับ 1 หกเพลง
เพลงดังที่เป็นที่รู้จักอย่าง ยัวร์ซอง (Your Song) และเพลงประกอบภาพยนตร์ “เดอะ ไลออนคิง” เพลง "Can you feel the love to night" ล่าสุดเอลตันจอห์นได้ เข้าพิธีวิวาห์กับนาย “เดวิด เฟอร์นิช” แฟนหนุ่มนักสร้างภาพยนตร์ชาวแคนาดา วัย 43 ปี เมื่อวันที่ 21 ธันวาคม ค.ศ. 2005 หลังอังกฤษเปิดโอกาส ให้คู่รักร่วมเพศจดทะเบียนรับรอง การครองชีวิตคู่ได้ตามกฎหมาย “ซีวิล พาร์ตเนอร์ชิป” ซึ่งมีผลบังคับใช้มาตั้งแต่ 5 ธันวาคม
ค.ศ. 1997 เอลตัน จอห์น ได้ดัดแปลงเนื้อร้องของเพลง "Candle in the Wind" เพื่อเป็นการไว้อาลัยให้กับการจากไปของเจ้าหญิงไดอานา เขาได้แสดงเพลงนี้ในพิธีศพของเจ้าหญิง ณ วิหารเวสต์มินสเตอร์ หลังจากนั้น ซิงเกิล "Candle in the Wind 1997" ได้กลายเป็นซิงเกิลที่ทำยอดขายได้เร็วที่สุดตลอดกาลด้วยยอดขายกว่า 30 ล้านก๊อปปี้ทั่วโลก รายได้ประมาณ 55 ล้านปอนด์จากการขายซิงเกิลนี้ได้มอบให้กับกองทุน Diana, Princess of Wales Memorial Fund นอกจากนี้ เขายังได้รับรางวัลแกรมมี่สาขา Best Male Pop Vocal Performance จากซิงเกิลนี้อีกด้วย เอลตัน จอห์น ได้รับการจารึกชื่อไว้ในหอเกียรติยศศิลปินร็อกแอนด์โรลใน ค.ศ. 1994 ซึ่งเป็นปีแรกที่เขาได้รับการเสนอชื่อ
เขาได้รับเชิญในภาพยนตร์เรื่อง"คิงส์แมน รวมพลังโคตรพยัคฆ์ "เมื่อปีค.ศ.2017 โดยรับบทเป็นตัวเขาเอง ที่ถูกลักพาตัวมาโดยป๊อปปี้ในช่วงที่เกิดเหตุชลมุนจากวาเลนไทน์
ชีวิตส่วนตัว.
เอลตัน จอห์น ได้ออกมาเปิดเผยว่าเป็นชายรักร่วมเพศ และได้แต่งงานกับเดวิด เฟอร์นิช ในวันที่ 21 ธันวาคม ค.ศ. 2014 ทั้งคู่มีบุตรทั้งหมด 2 คน
รางวัลและเกียรติยศ.
เมื่อปี 1992 เขากับเบอร์นี่ ทอพิน ได้รับการจารึกชื่อไว้ในหอเกียรติยศนักแต่งเพลง ในปี 1995 เอลตัน จอห์น ได้รับเครื่องราชอิสริยาภรณ์แห่งสหราชอาณาจักร และในวันที่ 24 กุมภาพันธ์ 1998 สมเด็จพระราชินีอลิซาเบธที่ 2 ได้ทรงแต่งตั้งให้เขาเป็นอัศวิน อีกทั้งยังพระราชทานยศให้เขาเป็นท่านเซอร์ ในวันที่ 9 ตุลาคม 2006 บริษัทวอลต์ ดีสนีย์ได้ประกาศให้เอลตัน จอห์น เป็นตำนานแห่งดีสนีย์ ซึ่งเป็นเกียรติประวัติสูงสุดที่ทางดีสนีย์มอบให้เขา ในฐานะที่เขาได้สร้างผลงานเพลงเลื่องชื่อมากมายให้กับภาพยนตร์และงานละครของดีสนีย์ เอลตัน จอห์น พิชิตบัลลังก์เพลงป็อปมาไว้ในมือได้แล้ว
มีลิสมา

มีลิสมา  คือ การขับร้องโน้ตหลายตัวต่อเนื่องกันในพยางค์หนึ่ง ดนตรีที่ขับร้องเช่นนี้ ภาษาอังกฤษเรียก "เมลิสแมติก" (melismatic) ตรงกันข้ามกับ "ซิลแลบิก" (syllabic) ซึ่งแต่ละพยางค์จะร้องเป็นโน้ตเดียว
ตัวอย่าง.
ทำนองแครอล (carol) ของฝรั่งเศสที่ชื่อ "กลอเรีย" (Gloria) ซึ่งเอ็ดเวิร์ด ชิปเพน บานส์ (Edward Shippen Barnes) เรียบเรียงขึ้นใน ค.ศ. 1937 และมักใช้ขับร้องเพลง "แองเจิลส์วีแฮฟเฮิร์ดออนฮาย" (Angels We Have Heard on High) นั้น เป็นหนึ่งในท่วงทำนองเพลงสวด (hymn) ของศาสนาคริสต์ที่มีมีลิสมาต่อเนื่องกันเป็นจำนวนมาก เช่น ในพยางค์ "ออ" ของคำว่า "กลอเรีย" พยางค์เดียวนั้นมีโน้ตถึง 16 โน้ตต่างกัน
ส่วนในเพลง "ดิงดองเมร์ริลีออนฮาย" (Ding Dong Merrily on High) ที่จอร์จ แรตคลิฟฟ์ วูดเวิร์ด (George Ratcliffe Woodward) เรียบเรียงขึ้นนั้น พยางค์ "ออ" ของคำว่า "กลอเรีย" มีมีลิสมาถึง 31 โน้ต
เพลง "มีไซอาห์" (Messiah) ของจอร์จ ฟริดริก แฮนเดิล (George Frideric Handel) ก็ใช้เป็นตัวอย่างของท่วงทำนองที่มีมีลิสมาจำนวนมากได้ เช่น ในท่อนดังต่อไปนี้ จะเห็นว่า พยางค์ "บอร์น" (born) มีมีลิสมาถึง 57 โน้ต
เกมส์คนอึด

เกมส์คนอึด  เป็นรายการเรียลลิติ้ที่จะทดสอบพลังใจและพลังสมาธิของผู้เข้าแข่งขันทั้งหมด 9 คน ว่าพวกเขาจะสามารถทนต่อสถาวะที่ไม่ปกติไปได้นานขนาดไหน เช่น การนอนบนเตียงซึ่งเต็มไปด้วยหมุดไม้ปลายแหลมตอกหงายไว้ ช่วงเริ่มต้นแต่ละคนจะมีหมอนรองร่างกายไว้หลายใบและค่อยๆ เอาหมอนทีละใบออกไป ใครที่ทนไม่ไหวก็สามารถกดปุ่มสีแดงเพื่อขอเลิกและออกจากการแข่งขันไปทันที และนี่คือเกมที่ต้องแข่งขันกับตัวเอง เพื่อชิงเงินรางวัลมูลค่า $50,000 ดอลลาร์สหรัฐไปได้ รายการนี้ออกอากาศทางทรูวิชั่นส์ ช่อง 20 ในวันศุกร์ เวลา 17.00 น. ปัจจุบันรายการ เกมคนคนอึด ออกอากาศในสหรัสอเมริกาในชื่อ Solitary v 4.0
กติกาการแข่งขัน.
ผู้เข้าแข่งขันทั้ง 9 ท่าน จะมาใช้ชีวิตใน Solitary Pod ตามหมายเลขผู้เข้าแข่งขันซึ่งจะมี Pod หมายเลข 1 ถึงหมายเลข 9 ซึ่งผู้เข้าแข่งขันจะต้องอยู่คนเดียว ไม่สามารถติดต่อสื่อสารกับบุคคลภายนอกได้ โดยจะมีคอมพิวเตอร์ปัญญาประดิษฐ์ ชื่อ Val เป็นผู้ดูแลการแข่งขันตลอดทั้งฤดูกาล ซึ่ง Val นี้จะเป็นกล้องและติดต่อสื่อสารกับผู้ที่อยู่ใน Pod แต่ละหมายเลข ผู้เข้าแข่งขันต้องอยู่ในสถาวะที่ไม่ปกติให้ได้นานที่สุดที่จะทำได้ ซึ่งจะมีแบบทดสอบให้ ซึ่งผู้ที่ชนะแบบทดสอบที่ Val เป็นผู้กำหนดเป็นคนแรก จะเป็นคนที่อยู่รอดต่อไปใน Solitary ส่วนผู้เข้าแข่งขันที่เหลือต้องมาทดสอบความอดทน ผู้ที่ทนความอดทนไม่ได้เป็นคนแรกต้องก้าวออกจาก Solitary Pod ออกไป จนเหลือผู้เข้าแข่งขัน 2 คนสุดท้าย ซึ่งจะเป็นแบบทดสอบความอดทนที่ยากที่สุด เช่น การอยู่ในตู้ที่มีหมุดไม้ปลายตอกแหลมรอบด้าน ไม่สามารถไปไหนได้ทั้งนั้น ซึ่งตู้จะเล็กลงเรื่อย ๆ เป็นต้น ผู้ที่ชนะนี้จะเป็นผู้ชนะของ Solitary และจะได้รับเงินรางวัล $50,000 ดอลลาร์สหรัฐ
ฤดูกาลที่ 1 ค.ศ. 2006.
รายละเอียดแต่ละตอน.
ตอนที่ 0.
Title: The Road to Solitary
ออกอากาศ : 5/29/2006
เป็นการเริ่มต้นของรายการ Solitary (เกมส์คนอึด) ซีซั่นที่ 1
ตอนที่ 1.
Title: The Experiment Begins
ออกอากาศ: 6/5/2006
ผู้ที่ออกจากการแข่งขัน : หมายเลข 9 David
ตอนที่ 2.
Title: Bed of Nails
ออกอากาศ: 6/12/2006
ผู้ที่ออกจากการแข่งขัน : หมายเลข 2 Michelle 
ตอนที่ 3.
Title: To Eat or Not To Eat
ออกอากาศ: 6/19/2006
ผู้ที่ออกจากการแข่งขัน : หมายเลข 8 Danielle 
ตอนที่ 4.
Title: Brainwashing
ออกอากาศ: 6/26/2006
ผู้ที่ออกจากการแข่งขัน : หมายเลข 6 Cliff 
แต่ไม่มีแบบทดสอบความอดทนเนื่องจากเกิดเหตุการณ์พิเศษ
ตอนที่ 5.
Title: Head Spin/Tailspin
ออกอากาศ: 7/3/2006 
ผู้ที่ออกจากการแข่งขัน: หมายเลข 1 Pamela 
ตอนที่ 7.
Title: Everyone Goes Mad
ออกอากาศ: 7/17/2006
ไม่มีผู้เข้าแข่งขันที่ออกจากตอนนี้
ตอนที่ 8.
Title: The Final Experiment (ตอนสุดท้าย)
ออกอากาศ: 7/24/2006
ผู้ที่ออกจากการแข่งขัน: หมายเลข 3 Taralee และ หมายเลข 5 Mark 
ผู้ชนะ : หมายเลข 7 Steven
ตอนที่ 9.
Title: Solitary Reunion Special (ตอนพิเศษ)
ออกอากาศ : 7/31/2006
กอสเปล

"สำหรับคัมภีร์ในคริสต์ศาสนา ดู พระวรสาร"
กอสเปล  คือแนวเพลงที่เน้นเสียงร้องเป็นหลัก กอสเปลจะมีลักษณะการร้องประสานเสียง การร้องเฉลิมฉลอง และใส่ความเชื่อทางศาสนาในเนื้อร้อง โดยกอสเปลเป็นรากฐานให้กับดนตรีหลายแนว เช่น ดู-ว็อป, คันทรี, ริทึมแอนด์บลูส์, โซล และร็อกแอนด์โรล
กอสเปลเชื่อว่ามีที่มาจากโบสถ์ชาวแอฟริกัน-อเมริกัน ตอนต้นศตวรรษที่ 20 นักร้องชื่อดังแนวกอสเปล Sister Rosetta Tharpe มีเพลงขึ้นในชาร์ทในปี 1938 ทุกวันนี้กอสเปลได้แตกแยกย่อยเป็นหลาย ๆ แนว ปลายยุค 70 Contemporary Christian Music คือเพลงซอฟต์ร็อกประเภทหนึ่งได้เข้าสู่ดนตรีกระแสหลัก จนมาถึงยุค 80 และ 90 เพลง Contemporary Christian Music ก็ยังอยู่ได้รับความนิยม เพียงแต่มีเนื้อหาเกี่ยวกับศาสนา
เด็กดี.คอม

เด็กดีดอตคอม (dek-d.com) เป็นเว็บไซต์ของไทย ก่อตั้งเมื่อวันที่ 31 ธันวาคม พ.ศ. 2542 โดยกลุ่มนักเรียนชั้นมัธยมศึกษาตอนปลาย มีจุดมุ่งหมายในการสร้างเว็บไซต์สำหรับการพบปะพูดคุยของเพื่อนวัยเดียวกัน และปัจจุบันเว็บไซต์เด็กดีดอตคอม ได้จดทะเบียนดำเนินธุรกิจเว็บไซต์และสื่ออินเทอร์เน็ตในนาม บริษัท เด็กดี อินเตอร์แอคทีฟ จำกัด และมี อมรินทร์พริ้นติ้ง แอนด์ พับลิชชิ่ง เป็นผู้ถือหุ้นใหญ่
เนื้อหา.
ลักษณะของเว็บ การนำสร้างชุมชนสำหรับวัยรุ่น เป็นแหล่งรวมตัว พบปะพูดคุยของวัยรุ่น วัยมัธยมศึกษา จนไปถึงระดับมหาวิทยาลัย โดยมีการให้บริการที่โดดเด่น ได้แก่ เว็บบอร์ด บล็อก, Writer ชุมชนนักเขียน ที่เปิดโอกาสให้วัยรุ่นได้นำเสนอผลงาน งานเขียน ของตนเองในเว็บไซต์
นอกจากนี้ยังมีเนื้อหาที่เกี่ยวกับไลฟ์สไตล์ ของวัยรุ่น การศึกษา และการเตรียมตัวสอบแอดมิชชั่น รวมเวบที่มีประโยชน์ต่อวัยรุ่น เช่น บอร์ดโรงเรียน เว็บไซต์ของโรงเรียน อีกด้วย เว็บไซต์นี้จะเป็นที่นิยมกันมากเมื่อถึงช่วงสอบและหลังสอบการเข้ามหาวิทยาลัย โดยจะเป็นที่ตั้งคำถาม ปรึกษาหารือ ช่วยเหลือกันในการเข้าเรียนต่อ
อันดับเว็บ.
เด็กดี.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 26 (19 กันยายน 2557) จากการจัดอันดับโดยอะเล็กซา หากจำแนกตามช่วงอายุของผู้เข้าชมจะพบว่า มีวัยรุ่นเข้าชมมากที่สุดของไทย จากการจัดอันดับของทรูฮิต
คอลัมน์เด่น.
บทความสาระและบันเทิงที่ทีมคอลัมนิสต์ร่วมกันสร้างสรรค์ขึ้นในเว็บไซต์เด็กดีดอตคอมจะแบ่งเป็นหมวดคอลัมน์อย่างชัดเจน สามารถเลือกอ่านได้ตามความต้องการ อาทิ
เน็ตไอดอล (Net Idol).
เว็บไซต์เด็กดีดอตคอม เปิดโอกาสให้วัยรุ่นที่มีความสามารถ บุคลิกดี กล้าแสดงออก และมีความสนใจงานในวงการบันเทิง ได้มีโอกาสสร้างผลงาน เพื่อเป็นพื้นฐานสำหรับงานอื่น ๆ ในโอกาสต่อไป โดยแบ่งเป็น 3 ส่วนคือ
กิจกรรมเสริม ด้านการศึกษาและแอดมิชชั่น.
เว็บไซต์เด็กดีดอตคอมเป็นเว็บไซต์ที่มีวัยรุ่นเข้าใช้บริการเป็นจำนวนมาก เพื่อตอบสนองต่อการใช้งานซึ่งต้องการข้อมูลด้านการศึกษาต่อในระดับอุดมศึกษาเป็นหลัก จึงได้จัดกิจกรรมเสริมด้านการศึกษาและแอดมิชชั่นขึ้น เพื่อเพิ่มโอกาสในการสอบแข่งขันเข้าศึกษาต่อในสถาบันต่าง ๆ ดังนี้
ร้านขายของที่ระลึกและร้านหนังสือ (Dek-D’s Store).
นอกจากบทความ เว็บบอร์ด และกิจกรรมต่าง ๆ ที่เด็กดีดอตคอมจัดขึ้นแล้ว ภายในเว็บไซต์ยังเปิดบริการจำหน่ายหนังสือและของที่ระลึก ซึ่งสามารถสั่งซื้อออนไลน์ได้ตลอด 24 ชั่วโมงอีกด้วย
สวนสัตว์

สวนสัตว์  คือ สถานที่จัดแสดงสัตว์ป่านอกถิ่นอาศัย โดยมีวัตถุประสงค์ในการรวบรวมสัตว์นานาชนิดไว้เพื่อประโยชน์ในการศึกษา และอำนวยบริการแก่ประชาชน รวมทั้งสองเสริมและจัดให้มีการบำรุงและผสมพันธุ์สัตว์ต่าง ๆ ไว้เพื่อมิให้สูญพันธุ์ โดยมีหน้าที่สำคัญคือ การอนุรักษ์ การวิจัย การให้การศึกษา การเป็นสถานที่สำหรับการพักผ่อนหย่อนใจแก่ประชาชน โดยมุ่งหวังให้ผู้เที่ยวชมเข้ามาเรียนรู้ชีวิตของสัตว์ป่าทุกชนิด ไม่ว่าจะเป็นสัตว์เลี้ยงลูกด้วยน้ำนม สัตว์ปีก สัตว์เลื้อยคลาน สัตว์สะเทินน้ำสะเทินบก และสัตว์น้ำ โดยเน้นให้เห็นสภาพความเป็นอยู่ตามถิ่นกำเนิด (Zoogeographic Theme) ตามสภาพแวดล้อมของกลุ่มสัตว์ (Ecological Theme) ตามพฤติกรรม (Behavioral Theme) 
พัฒนาการของสวนสัตว์.
ในอดีตสวนสัตว์จะเป็นส่วนหนึ่งของสวนของคหบดีหรือคนชั้นสูง ในการสะสมหรือรวบรวมสัตว์ที่หายากเพื่ออวดโชว์กันในแวดวงสังคมชั้นสูง ในยุโรปสวนสัตว์มักเป็นส่วนหนึ่งของพระราชอุทยานและตั้งอยู่ในเขตพระราชวัง เช่น พระราชวังเชินบรุนน์ ในออสเตรีย เดิมสวนสัตว์ในยุคแรกๆนี้ เป็นเพียงกรงหรือคอกกักขังสัตว์ ต่อมามีการรวมเข้ากับสวนหรืออุทยาน มีการปลูกต้นไม้ น้ำพุประดับตกแต่ง
จนปัจจุบันในหลาย ๆ ประเทศได้ปรับปรุงสวนสัตว์ที่มีอยู่เดิมให้มีสภาพแวดล้อมเหมาะกับสัตว์มากขึ้น ได้แก่ การสร้างคูน้ำ หรือรั้วที่กลมกลืนกับธรรมชาติ และเปิดให้ดูเป็นแหล่งศึกษาหาความรู้ เช่นเดียวกับพิพิธภัณฑ์ นอกจากนี้ยังพัฒนาจนเป็นธุรกิจของสวนสัตว์ ในภาคเอกชนอาจจัดสร้างสวนสัตว์ที่มีการผสมผสานสวนสนุกหรือสวนที่มีการจัดแสดงอื่น ๆ เข้าด้วยกัน หรือแบ่งเป็นประเภทย่อย ๆ ของสวนสัตว์ออกไป เช่น พิพิธภัณฑ์สัตว์น้ำ สวนสัตว์กลางคืน สวนนก เป็นต้น
ประโยค (ภาษา)

ประโยค หมายถึงหน่วยหนึ่งของภาษา ที่มีความสมบูรณ์โดยเป็นการแทนความหมายของสภาพ จะประกอบด้วยสองส่วนเป็นอย่างน้อย คือภาคประธานและภาคแสดง การประกอบจะประกอบคำซึ่งมีสองคำหลักทำหน้าที่เป็นคำนามในภาคประธาน และคำกริยาในภาคแสดง โดยมากจะยึดหลักที่ว่า ประโยคสมบูรณ์ จะต้องประกอบด้วยกริยาแท้อย่างน้อยหนึ่งตัว เช่น ฝนตกหนัก ฉันไปทำงาน เป็นต้น 
ประเภทของประโยค.
ใช้รูปแบบการสร้างประโยคเป็นเกณฑ์.
ประโยคความซ้อนแบ่งออกเป็น 3 ชนิด
ใช้รูปแบบการเรียงคำในประโยคเป็นเกณฑ์.
โดยพิจาณา ณ ประโยคความเดียว หรือประโยคย่อยใด ๆ จะเห็นว่ามีรูปแบบการเรียงคำให้เป็นประโยค แตกต่างกันดังนี้
คำบอกท่าทางของแต่ละประโยค.
มักจะเป็นคำลงท้าย เช่น ล่ะ นะ สิ ตัวอย่างประโยค เช่น
การใช้คำในประโยคให้ถูกเหตุการณ์ (บุคคล).
ในการใช้ประโยคต้องใช้คำให้ถูกและเหมาะสมต่อบุคคล เช่น (ยกตัวอย่างที่ผิด)
 * คุณครูสมชายครับ อาจารย์ใหญ่ให้ตามครูไปพบท่านเดี๋ยวนี้เลยครับ
คำที่เป็นตัวหนา ที่ถูกต้องต้องเป็น เรียนเชิญคุณครู จะได้ความใหม่ว่า "คุณครูสมชายครับ อาจารย์ใหญ่ให้เรียนเชิญคุณครูไปพบท่านเดี๋ยวนี้เลยครับ"
ยามาโตะ อุนยู

ยามาโตะ อุนยู ("Yamato Un'yu Kabushiki-gaisha") เป็นบริษัทเกี่ยวกับบริการโลจิสติกส์จากบ้านสู่บ้านที่ใหญ่ที่สุดในประเทศญี่ปุ่นด้วยส่วนแบ่งตลาด 41% บริษัทนี้ดูแลกิจการโดย Yamato Holdings Co., Ltd. (; โรมาจิ: "Yamato Hōrudingusu Kabushiki-gaisha") อีกต่อหนึ่ง ซึ่งสำนักงานใหญ่ตั้งอยู่ในเขตกินซา เมืองโตเกียว
โลโก้ของบริษัทเป็นรูปวงรีสีเหลือง มีรูปแม่แมวสีดำกำลังคาบลูกแมว สื่อให้เห็นถึงคำมั่นสัญญาของบริษัทว่า พวกเขาจะดูแลสินค้าหรือพัสดุ เสมือนคนในครอบครัวของพวกเขาเอง โลโก้นี้พบเห็นได้ทั่วไปและเป็นที่คุ้นเคยในญี่ปุ่น โดยปรากฏทั้งในภาพยนตร์ ละครโทรทัศน์ และหนังสือการ์ตูน
Yamato Unyu

<ns>0</ns>
 <revision>
 <parentid>1337090</parentid>
 <timestamp>2010-06-16T04:55:02Z</timestamp>
 <contributor>
 <username>Octahedron80</username>
 </contributor>
 <comment>เปลี่ยนทางไปที่ ยามาโตะ อุนยู</comment>
 <origin>2600371</origin>
 <model>wikitext</model>
 <format>text/x-wiki</format>
ทศศีล

ศีล 10 หรือ ทศศีล สำหรับสามเณร แต่ผู้ใดศรัทธาจะรักษาก็ได้ หัวข้อเหมือนศีล 8 แต่แยกข้อ 7 เป็น 2 ข้อ เลื่อนข้อ 8 เป็น 9 และเติมข้อ 10 คือ
ศีล 10 ข้อ.
ศีล 10 นี้ ประกอบด้วยศีล 5 ข้อแรกเป็นของฆราวาส สำหรับผู้ครองเรือน ส่วนศีล 10 เป็นข้อปฏิบัติของสามเณร สามเณรี และสิกขมานา (ผู้ที่ขอบวชเป็นภิกษุณี ซึ่งต้องบวชเป็นสามเณรี และไม่ผิดศีลข้อ 1 2 3 4 5 6 เป็นเวลาถึง 2 ปีโดยไม่ขาดศีลทั้ง 6 ข้อโดยไม่ขาดเลย แต่ข้อ 7 8 9 10 ขาดได้บ้าง) รวมทั้งเป็นข้อปฏิบัติของ สมณะนักบวชนอกพระศาสนา (หนึ่งในเทวทูต 4) ก็ถือศีล 10 มาก่อน เป็นศีลขั้นต่ำของพระอรหันต์ เพราะพระอรหันต์ทั้งหลายมีปกติไม่ผิดศีลข้อ 1 ถึงข้อ 9 ตลอดชีวิต และมีปกติรักษาศีลข้อ 10 เป็นธรรมชาติ
ปราสาทหินวัดพู

ปราสาทวัดพู  เป็นโบราณสถานและแหล่งมรดกโลกแห่งที่สองของประเทศลาว เป็นโบสถ์พราหมณ์ที่สร้างถวายพระศิวะ ตั้งอยู่บนเนินเขาภู หรือเรียกกันว่าภูเก้า (หมายถึงมวยผม) ห่างจากตัวเมืองเก่าจำปาศักดิ์ประมาณ 6 กิโลเมตร ลักษณะของปราสาทเป็นเทวสถานเขมร คล้ายกับเขาพระวิหาร สร้างในราวพุทธศตวรรษที่ 12 ในสมัยของพระเจ้ามเหนทรวรมัน โดยพระยากัมมะธา ถือว่าเป็นปราสาทหินที่มีอายุเก่าแก่ที่สุด
มรดกโลก.
ปราสาทหินวัดพูและสิ่งก่อสร้างใกล้เคียงได้รับจดทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 25 เมื่อ พ.ศ. 2544 ที่กรุงเฮลซิงกิ ประเทศฟินแลนด์ ด้วยข้อกำหนดและหลักเกณฑ์ในการพิจารณา ดังนี้
งานประเพณี.
ปราสาทวัดพูมีงานประเพณีประจำปีที่เรียกว่า "งานประจำปีวัดพู" จัดเป็นประจำทุกปีในช่วงเดือนกุมภาพันธ์ ตรงกับวันเพ็ญเดือนสาม และมีงานประมาณ 3 วัน
การรักษาและการเข้าชม.
ปัจจุบันสถานที่นี้เปิดให้กับสาธารณชนไว้ทำพิธีทางศาสนาและการท่องเที่ยว โดยเปิดในเวลา 08:00–18:00 นาฬิกา และสำหรับชาวต่างชาติจ่ายค่าเข้า 50,000 กีบ ส่วนชาวลาวจ่าย 20,000 กีบ
บริเวณนี้มีพิพิธภัณฑ์ที่บรรจุไปด้วยวัตถุในตัววิหาร เช่นเทวรูปพระศิวะ พระวิษณุ นนทิ และพระพุทธรูป ตัวอาคารมีขนาดจำกัด เพื่อให้สถานที่และบริเวณโดยรอบมีการเปลี่ยนแปลงน้อยที่สุด
ศีล 227

พระวินัย 227 ข้อ ของพระ เป็นข้อห้ามของพระภิกษุสงฆ์เถรวาทตามพระวินัยบัญญัติ จัดอยู่ในส่วนอาทิพรหมจาริยกาสิกขา พระวินัย 227 บทในพระปาฏิโมกข์ ที่พระพุทธเจ้าทรงวางข้อกำหนดไม่พึงละเมิดไว้เพื่อความเป็นระเบียบเรียบร้อยของคณะสงฆ์ และเพื่อเป็นข้อปฏิบัติพื้นฐานอันเอื้อเฟื้อต่อการประพฤติพรหมจรรย์ของพระภิกษุสงฆ์ มีโทษในการล่วงละเมิดร้ายแรงที่สุดถึงปาราชิก หรือขาดจากความเป็นพระสงฆ์
พระวินัย 227 ข้อนั้น ไม่ใช่ศีลแต่เรียกว่า พระวินัย ผู้ทำผิดศีลเรียกว่า ล่วงพระวินัย เป็น อาบัติ ระดับชั้นต่าง ๆ ตามความหนักเบา สามารถแบ่งระดับอาบัติออกได้เป็นลำดับขั้น ตั้งแต่ขั้นรุนแรงจนกระทั่งเบาที่สุด ในอาบัติระดับเบาจะต้องมีการเผยความผิด อาบัติระดับเบาเช่น ปาจิตตีย์ สามารถแก้ได้โดยกล่าวแสดงความผิดของตนกับพระภิกษุรูปอื่นเพื่อเป็นการแสดงถึงความสำนึกผิดและเพื่อจะตั้งใจประพฤติตนใหม่ หรือที่เรียกว่า การแสดงอาบัติ แต่ถ้าถึงขั้นปาราชิกย่อมขาดจากความเป็นพระ และไม่สามารถบวชเป็นพระสงฆ์ได้อีก ซึ่งพระวินัย ไม่ใช่ศีล แต่เป็นเสมือนกฎของพระภิกษุ แต่หากจะกล่าวถึงศีลพระนั้น มีเพียง 43 ข้อ คือ จุลศีล มัชฌิมศีล มหาศีล จึงจะเป็นศีลพระที่แท้จริงตามพุทธบัญญัติ
ศีรษะล้าน

ศีรษะล้าน  บ่งบอกถึงการขาดเส้นผมบาง ผมร่วง ส่วนหรือทั้งหมด ศีรษะล้านเป็นส่วนหนึ่งของหัวข้อ "การบางของเส้นผม" ที่กว้างกว่า ระดับและรูปแบบของศีรษะล้านสามารถแตกต่างกันได้มาก แต่สาเหตุทั่วไปที่พบมากที่สุด คือ ศีรษะล้านแบบชายและหญิง หรือรู้จักกันในชื่อ ศีรษะล้านแบบพันธุกรรม (Androgenetic alopecia), ศีรษะล้านในชาย (alopecia androgenetica) หรือหัวล้านเหตุรังแค (alopecia seborrheica) ซึ่งเป็นคำแทนที่ส่วนมากใช้ในทวีปยุโรป 
สาเหตุที่ทำให้เกิดหัวล้าน.
มีหลายประการ ได้แก่
ปาราชิก

ปาราชิก คือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติปาราชิก
คำศัพท์ว่า ปาราชิกนั้น แปลว่า ยังผู้ต้องพ่าย หมายถึง ผู้ต้องพ่ายแพ้ในตัวเองที่ไม่สามารถปฏิบัติในพระวินัยที่พระพุทธเจ้าประทานไว้ให้ได้
ปาราชิก มี 4 ข้อ อยู่ใน ศีล 227 ได้แก่
อาบัติปาราชิกทั้ง 4 นี้เป็นอาบัติหนักที่เรียกว่า อเตกิจฉา คือแก้ไขไม่ได้เลย
โทษของอาบัติปาราชิก.
พระภิกษุต้องอาบัติปาราชิกสี่ข้อใดข้อหนึ่ง แม้จะไม่กล่าวลาสิกขาบท ก็ถือว่าขาดจากความเป็นพระภิกษุทันที เมื่อความผิดสำเร็จ เมื่อขาดจากความเป็นพระแล้ว ก็ถือว่าไม่ใช่พระภิกษุอีกต่อไป ไม่สามารถอยู่ร่วมกับภิกษุอื่นหรือคณะหมู่สงฆ์ได้เลย ต้องลาสิกขาบทออกจากเป็นพระภิกษุทันที มิฉะนั้นจะกลายเป็นพวกอลัชชี (แปลว่า ผู้ไม่ละอาย) นอกจากนั้นจะไม่สามารถกลับเข้ามาบวชใหม่ได้เลยตลอดชีวิต แม้จะบวชเข้ามาได้ก็ไม่ใช่พระภิกษุที่ถูกต้องตามพระธรรมวินัย 
อกรณียกิจ 4.
นอกจากอาบัติปาราชิกทั้ง 4 ที่มีอยู่ในพระวินัยนี้แล้ว ยังมีคำสอนต้องห้ามสำหรับพระภิกษุที่เหมือนกับอาบัติปาราชิกซึ่งก็คือ อกรณียกิจ 4 คือกิจที่สมณะไม่ควรทำซึ่งอยู่ในส่วนของคำสอนอนุศาสน์ 8 ประการ ภิกษุผู้เป็นอุปัชฌาย์จะต้องมีหน้าที่บอกอกรณียกิจ 4 ประการแก่กุลบุตรผุ้ที่กำลังจะเข้ามาบวชเป็นพระภิกษุใหม่ทันที เพราะมันล่อแหลมทำให้ต้องอาบัติง่ายๆจนขาดจากความเป็นพระภิกษุทันที และนอกจากนี้ยังเป็นสิ่งที่คอยระลึกเตือนใจภิกษุเก่าผู้บวชมาก่อนว่าสิ่งนั้นทั้งสี่ข้อไม่ควรทำ
จักรพรรดิ

จักรพรรดิ  หรือ พระราชาธิราช หมายถึง ประมุขชายผู้เป็นเจ้าครองจักรวรรดิ
รัฐหรืออาณาจักร (kingdom) ที่อยู่ภายใต้อำนาจอธิปไตยการปกครองอันเดียวกัน เช่น จักรวรรดิอังกฤษ จักรวรรดิเยอรมัน อันประกอบด้วยหลายชนชาติ แต่ละชนชาติจะมีพระมหากษัตริย์ของตนเองปกครองอยู่ด้วย จึงอาจพูดได้ว่าสมเด็จพระจักรพรรดิคือกษัตริย์ผู้ปกครองกษัตริย์ หากเป็นสตรีเรียกว่า จักรพรรดินีนาถ (Empress Regnant) สำหรับพระมเหสีของจักรพรรดิจะเรียกว่า “จักรพรรดินี” (Empress Consort) ส่วนสำหรับพระสวามีของจักรพรรดินีนาถจะเรียกว่า “เจ้าชายพระราชสวามี” (Price Consort)” โดยทั่วไปถือกันว่า “จักรพรรดิ” มีฐานันดรสูงกว่า “พระราชา”
ข้อแตกต่างระหว่างจักรพรรดิกับประมุขแบบอื่น.
ทั้งกษัตริย์และจักรพรรดิ ต่างเป็นพระประมุขของรัฐเหมือนกัน ยังไม่มีกฎเกณฑ์ตายตัวที่บ่งบอกถึงความแตกต่างในฐานันดรทั้งสองประเภทนี้โดยชัดเจน แต่ก็มีปัจจัยหลายประการที่เกี่ยวของได้แก่ การตีความของนักประวัติศาสตร์ ขนาดและลักษณะของอาณาจักรที่ทรงปกครอง และชื่อตำแหน่งที่ราชวงศ์นั้น ๆ เลือกที่จะเรียกตนเอง ลักษณะเฉพาะที่อาจนับเป็นปัจจัยให้ใช้ฐานันดรจักรพรรดิอาจสรุปได้หลายทางดังนี้
การเลือกใช้ชื่อตำแหน่งโดยพระราชาได้กลายเป็นแนวคิดที่ต่างไปจากเดิมในภาษาอังกฤษ กล่าวคือความต่างที่ว่าพระราชาควรเป็นพระมหากษัตริย์หรือเป็นพระจักรพรรดิไม่ได้กำหนดไว้ตายตัวอีกต่อไป ต่างจากตำแหน่งพระราชาที่เป็น ฟาโรห์ เคาะลีฟะฮ์ สุลต่าน หรือข่าน ซึ่งยังมีการกำหนดแยกชัดเจนอยู่
จักรพรรดิในโลกตะวันตกและตะวันออก.
ในประวัติศาสตร์ที่ผ่านมามีการใช้ฐานันดรพระราชาในระดับ “จักรพรรดิ” ทั้งในโลกซีกตะวันตกซึ่งเริ่มจากยุคโรมันและต่อด้วยยุคคริสเตียน ทางซีกโลกตะวันออกมีประเพณีที่แตกต่างจากตะวันตก ซึ่งได้เกิดขึ้นโดยไม่มีความเกี่ยวข้องกัน ทั้งจีนและญี่ปุ่นอ้างความเป็นจักรพรรดิว่าสืบเชื้อสายมาจากสรวงสวรรค์ เจงกิสข่านถือว่าพระองค์ได้อำนาจจากธรรมชาติอันยิ่งใหญ่ จักรพรรดิญี่ปุ่นสืบเชื้อสายมาจากพระอาทิตย์
เก็น เจ้าหนูสู้ชีวิต

เก็น เจ้าหนูสู้ชีวิต (; โรมาจิ: "Hadashi no Gen")  เป็นการ์ตูนญี่ปุ่นแต่งโดยเคอิจิ นาคาซาวา โดยออกตีพิมพ์ครั้งแรกในนิตยสาร Shukan Shonen Jampu เมื่อปี พ.ศ. 2515 (ค.ศ. 1972) โดยเป็นเรื่องราวของเด็กชาย "เก็น" ผู้อยู่ในเหตุการณ์อเมริกาทิ้งระเบิดปรมาณูที่เมืองฮิโรชิมา
</br>
ในประเทศไทย "เก็น เจ้าหนูสู้ชีวิต" แปลโดย ฉัตรนคร องคสิงห์, วรจรัส มัญชุนากร และตีพิมพ์โดย สำนักพิมพ์มติชน ปี พ.ศ. 2549 มีทั้งหมด 10 เล่ม
เกม 24

เกม 24 เป็นเกมคณิตศาสตร์ชนิดหนึ่ง ผู้เล่นจะได้รับเลขโดด 4 จำนวน ซึ่งมีค่าตั้งแต่ 0 ถึง 9 และใช้การดำเนินการทางคณิตศาสตร์ (บวก, ลบ, คูณ หรือหาร) เพื่อให้ได้ค่าเป็น 24 เช่น 1.3.5.7 สามารถทำได้ดังนี้ (7-3=4)(5+1=6)(6×4=24) หรือ 5.5.5.5(5×5=25)(5÷5=1)(25-1=24) โดยใช้เลขโดดได้ตัวละ 1 ครั้งเท่านั้น
นอกจากนี้ ในระดับที่สูงขึ้น อาจใช้ความรู้เรื่องเลขยกกำลัง การถอดค่าราก แฟคทอเรียล ฯลฯ เข้ามาช่วยในการหาคำตอบ
เกมสี่สี่ตัว

เกม สี่สี่ตัว เป็นเกมคณิตศาสตร์ชนิดหนึ่ง ผู้เล่นจะต้องนำเลขสี่จำนวนสี่ตัว มาดำเนินการใดๆทางคณิตศาสตร์ เพื่อให้เกิดเป็นจำนวนเต็มบวกต่างๆ
ตัวอย่างวิธีการสร้างตั้งแต่ 0 ถึง 32.
 0 #เปลี่ยนทาง 4 ÷ 4 × 4 − 4 #เปลี่ยนทาง 44 − 44
 1 #เปลี่ยนทาง 4 ÷ 4 + 4 − 4 #เปลี่ยนทาง 44 ÷ 44
 2 #เปลี่ยนทาง 4 −(4 + 4)÷ 4 #เปลี่ยนทาง (44 + 4) ÷ 4!
 3 #เปลี่ยนทาง (4 × 4 − 4)÷ 4 #เปลี่ยนทาง (4 + 4 + 4) ÷ 4
 4 #เปลี่ยนทาง 4 + 4 ×(4 − 4) #เปลี่ยนทาง −44 + 4! + 4!
 5 #เปลี่ยนทาง (4 × 4 + 4)÷ 4 #เปลี่ยนทาง (44 − 4!) ÷ 4
 6 #เปลี่ยนทาง "(4 + 4)÷ 4 + 4" #เปลี่ยนทาง 4.4 + 4 ×.4
 7 #เปลี่ยนทาง 4 + 4 − 4 ÷ 4 #เปลี่ยนทาง 44 ÷ 4 − 4
 8 #เปลี่ยนทาง 4 ÷ 4 × 4 + 4 #เปลี่ยนทาง 4.4 − .4 + 4
 9 #เปลี่ยนทาง "4 ÷ 4 + 4 + 4" #เปลี่ยนทาง 44 ÷ 4 − √4
 10 #เปลี่ยนทาง 4 ÷√4 + 4 ×√4 #เปลี่ยนทาง (44 − 4) ÷ 4
 11 #เปลี่ยนทาง (4!×√4 − 4)÷ 4 #เปลี่ยนทาง √4 × (4! − √4) ÷ 4
 12 #เปลี่ยนทาง 4 ×(4 − 4 ÷ 4) #เปลี่ยนทาง (44 + 4) ÷ 4
 13 #เปลี่ยนทาง (4!×√4 + 4)÷ 4 #เปลี่ยนทาง (4 − .4) ÷ .4 + 4
 14 #เปลี่ยนทาง 4 × 4 − 4 ÷√4 #เปลี่ยนทาง 4 × (√4 + √4) − √4
 15 #เปลี่ยนทาง 4 × 4 − 4 ÷ 4 #เปลี่ยนทาง 44 ÷ 4 + 4
 16 #เปลี่ยนทาง 4 × 4 + 4 − 4 #เปลี่ยนทาง (44 − 4) ×.4
 17 #เปลี่ยนทาง 4 × 4 + 4 ÷ 4 #เปลี่ยนทาง (44 + 4!)÷ 4
 18 #เปลี่ยนทาง 4 × 4 + 4 −√4 #เปลี่ยนทาง (44 ÷ √4) − 4
 19 #เปลี่ยนทาง 4!−(4 + 4 ÷ 4) #เปลี่ยนทาง (4 + 4 − .4) ÷ .4 
 20 #เปลี่ยนทาง 4 ×(4 ÷ 4 + 4) #เปลี่ยนทาง (44 − 4) ÷ √4
 21 #เปลี่ยนทาง 4!− 4 + 4 ÷ 4 #เปลี่ยนทาง (44 − √4) ÷ √4
 22 #เปลี่ยนทาง 4!÷ 4 + 4 × 4 #เปลี่ยนทาง 44 ÷ (4 − √4)
 23 #เปลี่ยนทาง 4!+ 4 ÷ 4 −√4 #เปลี่ยนทาง (44 + √4) ÷ √4
 24 #เปลี่ยนทาง "4 × 4 + 4 + 4" #เปลี่ยนทาง (44 + 4) ÷ √4
 25 #เปลี่ยนทาง 4!− 4 ÷ 4 +√4 #เปลี่ยนทาง (4 + 4 + √4) ÷ .4
 26 #เปลี่ยนทาง 4!+ √4 + 4 - 4
 27 #เปลี่ยนทาง 4!+ √4 + (4 ÷ 4)
 28 #เปลี่ยนทาง (4 + 4)×4 − 4 #เปลี่ยนทาง 4!+ 4 + 4 - 4
 29 #เปลี่ยนทาง 4!+ 4 + (4 ÷ 4)
 30 #เปลี่ยนทาง 4!+ 4 + 4 - √4
 31 #เปลี่ยนทาง 4!+ (4!+4)÷4.
 32 #เปลี่ยนทาง 4 x 4 + 4 x 4
โรงเรียนเดมอน

โรงเรียนเดมอน เป็นโรงเรียนที่ปรากฏในการ์ตูนเรื่อง อายชีลด์ 21 ไอ้หนูไต้ฝุ่นมะกันบอล ซึ่งเขียนโดย ริอิจิโร่ อินางากิ และวาดโดย ยูสึเกะ มุราตะ โรงเรียนนี้มีนักเรียนจำนวน 719 คน มีคลังแสงเก็บอาวุธหลายคลัง นักเรียนที่จบจากโรงเรียนนี้จะเรียนต่อ, ทำงาน, ตกเป็นลิ่วล้อของนาย H และ อื่นๆ
ทีมอเมริกันฟุตบอล เดมอน เดวิลแบ็ทส์.
ทีมอเมริกันฟุตบอล เดมอน เดวิลแบ็ทส์ เป็นทีมกีฬาที่สังกัดชมรมอเมริกันฟุตบอล ประกอบด้วย
กัปตันทีมเชียร์
ตัวช่วย ประกอบด้วย
และกรรมการชมรม ประกบด้วย
ชมรมของโรงเรียนเดมอน.
และอื่นๆอีกมากมาย
ครุยเซอร์ เอ็มเค I

ครุยเซอร์ เอ็มเค I  เอ็มเค I หรือ เอ9 เป็นรถถังลาดตระเวณขนาดกลางของสหราชอาณาจักร ได้รับการออกแบบโดย เซอร์ จอห์น คาร์เดน ในปี ค.ศ. 1934 และได้รับการสร้างขึ้นในปี ค.ศ. 1937 เป็นจำนวนกว่า 125 คัน
ลูกบาศก์โซมา

ลูกบาศก์โซมา (Soma cube) เป็นเกมคณิตศาสตร์ชนิดหนึ่ง ประกอบด้วยชิ้นส่วนขนาดเล็ก 7 ชิ้น ผู้เล่นจะต้องประกอบชิ้นส่วนเหล่านั้นให้เป็นลูกบาศก์ขนาด 3x3x3
ชิ้นส่วนทั้งเจ็ดชิ้นประกอบด้วย
เกมแตกหน่อ

เกมแตกหน่อ  เป็นเกมคณิตศาสตร์ เล่นระหว่างผู้เล่น 2 คน เกมเริ่มต้นด้วยจุดจำนวนหนึ่ง ผู้เล่นทั้งสองจะผลัดกันเขียนเส้นเชื่อมระหว่างจุดสองจุดหรือเชื่อมจุดกับตัวมันเอง จากนั้นเขียนจุดใหม่ขึ้นมาหนึ่งจุดบนเส้นที่เขียน โดยมีเงื่อนไขดังนี้
ผู้ที่ไม่สามารถลากเส้นต่อได้เป็นฝ่ายแพ้
ปัญหากระท่อมสามหลัง

ปัญหากระท่อมสามหลัง  เป็นปัญหาทางคณิตศาสตร์ ซึ่งปัญหามีดังนี้
มีกระท่อมสามหลัง แต่ละหลังต้องการต่อสายสำหรับน้ำประปา, ไฟฟ้า และแก๊ส จะสามารถต่อสายทั้งหมดโดยไม่ให้สายตัดกันได้หรือไม่?
คำตอบ.
โดยใช้ทฤษฎีกราฟ ปัญหาดังกล่าวสมมูลกับการสร้างกราฟสองส่วนบริบูรณ์ K3,3 ซึ่งไม่สามารถสร้างให้เส้นไม่ทับกันได้ ดังนั้นปัญหาดังกล่าวจึงไม่มีคำตอบ
หากปรับปัญหาให้อยู่บนพื้นผิวที่เทียบเท่ากับทอรัส เช่น ใช้พื้นผิวเรียบปกติที่เจาะรู 2 รูแล้วเชื่อมด้วยท่อ 1 ท่อ ปัญหานี้จะมีคำตอบ เนื่องจากคุณสมบัติว่า K3,3 เป็นกราฟที่สามารถสร้างบนทอรัสไม่ให้เส้นทับกันได้
เฮกซ์

เฮกซ์  เป็นเกมคณิตศาสตร์ที่แข่งขันระหว่างผู้เล่น 2 คน เล่นบนตารางหกเหลี่ยม โดยทั่วไปนิยมใช้กระดานขนาด 11x11, 13x13 หรือ 19x19 แต่ละคนจะมีสีของตัวเอง (โดยทั่วไปใช้สีแดงและน้ำเงิน) และจะผลัดกันวางหินที่มีสีของตัวเองลงบนตาราง ฝ่ายใดที่สามารถเชื่อมฝั่งตรงข้ามของตารางได้ก่อนจะเป็นผู้ชนะ
จอห์น แนชเป็นผู้พิสูจน์ไว้ว่า ในเกมนี้จะไม่มีการเสมอเกิดขึ้น
007 เจาะดวงตาเพชฌฆาต

007 เจาะดวงตาเพชฌฆาต  เป็นภาพยนตร์แนวสายลับฉายเมื่อปี ค.ศ. 1981 เป็นภาพยนตร์เรื่องที่สิบสองใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่ห้า เป็นการกำกับครั้งแรกของ จอห์น เกลน ซึ่งเคยทำหน้าที่เป็นผู้ตัดต่อภาพยนตร์และผู้กำกับกองสองในภาพยนตร์บอนด์สามเรื่องก่อนหน้านี้
บทภาพยนตร์เขียนโดย ริชาร์ด เมบอมและไมเคิล จี. วิลสัน โดยนำตัวละครและองค์ประกอบเนื้อเรื่องจากสองเรื่องสั้นในหนังสือรวมเรื่องสั้น "ฟอร์ยัวร์อายส์โอนลี" ของ เอียน เฟลมมิง เมื่อปี ค.ศ. 1960 ได้แก่ ฟอร์ยัวร์อายส์โอนลี และ "ริซิโก" ในภาพยนตร์ บอนด์พยายามตามหาระบบควมคุมขีปนาวุธ โดยเขาได้เข้าไปพัวพันกับนักธุรกิจชาวกรีกและ มารีนา แฮฟล็อก ผู้หญิงที่ต้องการล้างแค้นให้กับพ่อแม่ของเธอซึ่งถูกฆาตกรรม องค์ประกอบในบทภาพยนตร์บางส่วนได้รับแรงบันดาลใจจากนวนิยาย "ลิฟแอนด์เล็ตดาย", "โกลด์ฟิงเกอร์" และ "ออนเฮอร์แมจิสตีส์ซีคริตเซอร์วิซ"
เรื่องย่อ.
เจมส์ บอนด์ (Roger Moore) ต้องตามหาอุปกรณ์ที่ชื่อว่า ATAC ซึ่งมันเป็นเครื่องควบคุมการยิงขีปนาวุธ ถ้าบอนด์หาไม่เจอแล้วของตกไปอยู่ในมือคนผิดขึ้นมา เรื่องเลวร้ายต้องเกิดขึ้นอย่างแน่นอน ซึ่งการผจญภัยครั้งนี้ก็นำบอนด์ไปพบกับ เมลีน่า เฮฟล็อก (Carole Bouquet) สาวชาวกรีกที่สวยและเข้มแข็ง ที่กำลังหาร่องรอยคนฆ่าพ่อแม่ของเธอ บอนด์ก็ต้องปกป้องเธอพร้อมทั้งร่วมมือกับเธอในการตามหาคนร้ายตัวจริง เพราะเป็นไปได้ว่า คนที่ฆ่าพ่อแม่เธอและคนที่หาทางชิงเครื่อง ATAC ไปนั้นจะเป็นคนเดียวกัน
โลกของจอม

โลกของจอม เป็นนวนิยายโดย ทินกร หุตางกูล นำเสนอเรื่องราวจินตนาการและวิทยาศาสตร์ ผ่านความคิดของ "จอม" เด็กชายกำพร้าอายุสิบแปดปี ผอม ผิวซีด และไม่เคยออกจากห้องพักบนชั้นที่ 58 ของตึกสูง 60 ชั้นใจกลางกรุงเทพ เนื่องจากเป็นโรคกลัวที่กว้าง
เรื่องในหนังสือเล่มนี้เคยผ่านการตีพิมพ์เป็นตอน ๆ ในเซคชั่น เสาร์สวัสดี ของหนังสือพิมพ์กรุงเทพธุรกิจ มาแล้ว
โดยได้นำมาลำดับใหม่ในหนังสือ จนมีลักษณะเหมือนนิยาย
นักวิจารณ์วรรณกรรมจำนวนหนึ่งเห็นว่า ลักษณะการคัดเลือกข้อมูลและกลวิธีในการเล่าเรื่องใน "โลกของจอม" นั้น ได้ทำลายเส้นแบ่งระหว่างวรรณกรรมและสารคดีลง
หนังสือเล่มนี้ เข้ารอบสุดท้ายรางวัลซีไรต์ประเทศไทย พ.ศ. 2546